На основу члана 22. став 4. Покрајинске скупштинске одлуке о буџету Аутономне покрајине Војводине за 2018. годину („Службени лист АПВ”, број 57/17 и 17/18 - ребаланс), члана 16. Покрајинске скупштинске одлуке о покрајинској управи („Службени лист АПВ”, број 37/14, 54/14 – друга одлука и 37/16) и Решења о покретању поступка јавног конкурса број 139-401-5130/2018-04 од 05.06.2018. године, а у вези са чланом 4. Правилника о поступку и критеријумима за доделу финансијских средстава за суфинансирање израде локалних акционих планова за унапређење положаја Рома и реализацију локалних акционих планова у области становања број 139-401-5129/2018-04 од 04.06.2018. године и Стратегијом за социјално укључивање Рома и Ромкиња у Републици Србији за период од 2016. до 2025. године („Службени гласник РС”, број 26/2016), Покрајински секретаријат за социјалну политику, демографију и равноправност полова, расписује

**Ј А В Н И К О Н К У Р С**

**ЗА ДОДЕЛУ БЕСПОВРАТНИХ СРЕДСТАВА ГРАДОВИМА И ОПШТИНАМА СА ТЕРИТОРИЈЕ АП ВОЈВОДИНЕ ЗА СУФИНАНСИРАЊЕ ИЗРАДЕ ЛОКАЛНИХ АКЦИОНИХ ПЛАНОВА ЗА УНАПРЕЂЕЊЕ ПОЛОЖАЈА РОМА И РЕАЛИЗАЦИЈУ ЛОКАЛНИХ АКЦИОНИХ ПЛАНОВА ЗА УНАПРЕЂЕЊЕ ПОЛОЖАЈА РОМА ИЗ ОБЛАСТИ СТАНОВАЊА**

Покрајински секретаријат за социјалну политику, демографију и равноправност полова, додељује бесповратна средства у укупном изнoсу од 3.000.000,00 динара (тримилионадинара). Средства су обезбеђена Финансијским планом Покрајинског секретаријата за социјалну политику, демографију и равноправност полова за 2018. годину у оквиру Програма 1001 Унапређење и заштита људских и мањинских права и слобода, програмска активност 1016 подршка социјалној инклузији Рома на територији АПВ, Економска класификација 463 - Трансфери осталим нивоима власти, 4631 – Текући трансфери осталим нивоима власти, из извора финансирања 01 00 Приходи из буџета, као подршка програму израде и усвајања ЛАП-ова и подршка програму реализације ЛАП-а за Роме у области становања на територији АП Војводине.

**ЦИЉЕВИ ФИНАНСИРАЊА:**

* Имплементација и примена Стратегије за унапређење положаја Рома/Ромкиња на територији Аутономне покрајине Војводине, са циљем интеграције Рома/Ромкиња у друштвене токове.
* Израдa и усвајање Локалних акционих планова за побољшање положаја Рома у градовима и општинама на територији АП Војводине;
* Дефинисaње мера, активности, механизама спровођења, рокова, трошкова, извора финансирања, партнера, као и институција надлежних за спровођење ЛАП-а.
* Реализација Локалних акционих планова за Роме у области становања у градовима и општинама на територији АП Војводине;
* Побољшање услова становања Рома и Ромкиња;
* Афирмација учешћa Рома/Ромкиња у процесима одлучивања, планирања и спровођења локалних акционих планова за унапређење положаја Рома.

Финансијке обавезе реализоваће се у складу са ликвидним могућностима буџета Аутономне покрајине Војводине за 2018. годину.

Корисници средстава су дужни да додељена средства утроше до 31. децембра 2018. године.

Средства ће бити расподељена на следећи начин:

1. За суфинансирање израде локалних акционих планова за побољшање положаја Рома у градовима и општинама на територији АП Војводине – 1.000.000,00 динара;
2. За реализацију Локалних акционих планова за унапређење положаја Рома у области становања – 2.000.000,00 динара;

**Услови Конкурса:**

**Израда локалног акционог плана**

1. Право учешћа на Конкурсу имају градови и општине са територије АП Војводине;
2. Подносилац пријаве може аплицирати за израду ЛАП-а који се односи на области предвиђене Стратегијом за унапређење положаја Рома: образовање, здравство, запошљавање, становање, лична документа, социјална заштита, родна равноправност, забрана дискриминације, информисање, култура, политичко учешће, и интерно расељена лица и повратници по основу Споразума о реадмисији;
3. Висина тражених средстава не може бити већа од **200.000,00 динара** (двестотинехиљададинара);
4. Општине и градови који аплицирају су у обавези да обезбеде учешће минимум једнако износу тражених средстава на Конкурсу у циљу израде ЛАП-а за унапређење положаја Рома/Ромкиња;
5. Предност на Конкурсу ће имати градови и општине који имају ангажованог координатора за ромска питања, педагошког асистента и здравствену медијаторку;
6. Подносилац пријаве доставља следећу документацију:

 - Попуњен конкурсни образац уз опис активности које су предвиђене ЛАП-ом за чију се израду аплицира на Конкурсу, са планом утрошка средстава, буџетом;

 - Одлуку органа ЈЛС о реализацији и суфинансирању програма и извод из буџета ЈЛС о обезбеђеним средствима за учешће у реализацији програма.

 - Писмо намере о доношењу и буџетирању ЛАП-а за чију израду се аплицира на Конкурсу;

**За релизацију ЛАП у области становања**

1.Право учешћа на Конкурсу имају градови и општине са територије АП Војводине;

2.Подносилац пријаве може аплицирати за реализацију ЛАП-а за Роме у области становања која подразумева побољшање услова становања у кућама у којима живе Роми и Ромкиње.

3.Висина тражених средстава не може бити већа од **1.500.000,00** динара (милионпетстотинахиљададинара).

4.Општине и градови који аплицирају у обавези су да обезбеде минимално финансијско учешће једнако износу тражених средстава на конкурсу ради реализације ЛАП-а за унапређивање положаја Рома/Ромкиња у области становања.

5.Предност на Kонкурсу имаће градови и општине који имају усвојен и буџетиран ЛАП за Роме у области становања, као и ангажованог координатора за ромска питања, педагошког асистента и здравствену медијаторку.

6. Подносилац пријаве доставља следећу документацију:

- попуњен конкурсни образац уз опис активности које су предвиђене ЛАП-ом за чију се реализацију аплицира на конкурсу, с планом утрошка средстава, буџетом;

- одлуку органа ЈЛС о реализацији и суфинансирању програма и извод из буџета ЈЛС о обезбеђеним средствима за учешће у реализацији програма;

- писмо намере о буџетирању ЛАП-а у области становања за чију се реализацију аплицира на конкурсу, које је потписао градоначелник/председник општине.

Пријаве на Kонкурс с припадајућом документацијом, достављају се у затвореној коверти на адресу: Покрајински секретаријат за социјалну политику, демографију и равноправност полова Нови Сад, Булевар Михајла Пупина 16, поштом или лично преко писарнице покрајинских органа с назнаком: ''Конкурс за суфинансирање израде локалних акционих планова за унапређење положаја Рома и реализацију локалних акционих планова за унапређење положаја Рома из области становања''.

1. Неће се узимати у разматрање неблаговремене и непотпуне или неправилно попуњене пријаве, пријаве које нису поднете од стране овлашћених лица, пријаве које нису поднете на прописаном обрасцу, пријаве у којима се тражи износ већи од предвиђеног као ни пријаве које нису предмет конкурса.

Пријава на јавни конкурс подноси се у једном примерку, искључиво на обрасцу пријаве који се може преузети на интернет страници секретаријата: [www.socijalnapolitika.vojvodina.gov.rs](http://www.socijalnapolitika.vojvodina.gov.rs)

8. Комисија процењује и вреднује пристигле пријаве према следећим критеријумима:

* Према референцама делатности, односно послова и програма за област у којој се они реализују (од 0 до 60 бодова):
* усклађеност пројектних садржаја с предметом јавног конкурса и релевантност за област у којој се реализује јавни конкурс (до 10 бодова);
* јасно формулисани и повезани циљеви, активности и резултати пројекта и њихова усклађеност с временском динамиком предвиђеном за реализацију (до 10 бодова);
* број директних корисника пројекта и капацитети подносиоца пријаве за управљање пројектом (до 10 бодова);
* проценат Рома у укупном уделу становништва у ЈЛС (до 10 бодова)
* број усвојених акционих планова (до 10 бодова);
* ангажовање координатора за ромска питања, педагошког асистента и здравствене медијаторке у граду/општини (до 10 бодова).
* Према циљевима који се постижу реализацијом пројектних активности (од 0 до 20 бодова):
* допринос степену унапређивања положаја Рома и Ромкиња у областима које су предвиђене Стратегијом за унапређење положаја Рома (до 10 бодова);
* допринос унапређивању квалитета услуга, заштите и квалитета живота циљне групе (до 10 бодова).
* Према економичности буџета, усклађености буџета с планираним активностима и постојању суфинансирања пројекта из других извора (од 0 до 20 бодова):
* процена економичности буџета и усклађености буџета с планираним активностима (до 10 бодова);
	+ степен обезбеђености сопствених средстава или других извора (до 10 бодова).

9.Kонкурс ће бити објављен у „Службеном листу Аутономне покрајине Војводине”, односно у дневном листу „Дневник” и на интернет страници Покрајинског секретаријата за социјалну политику, демографију и равноправност полова.

10. Решење о додели средстава по истеку овог конкурса објавиће се на сајту Покрајинског секретаријата за социјалну политику, демографију и равноправност полова, након чега се подносилац захтева позива да потпише уговор. Уколико се подносилац пројекта не одазове позиву за потписивање уговора у року од 15 дана од дана обавештења о томе да му је пројекат одобрен, сматраће се да је одустао од реализације пројекта.

Конкурсна документација се не враћа.

**Конкурс је отворен до 03.09.2018.године**.

*Информације у вези с Конкурсом могу се добити у Покрајинском секретаријату за социјалну пoлитику, демографију и равноправност полова на телефон* 021/452-320

Република Србија

Аутономна покрајина Војводина

Покрајински секретаријат за социјалну политику,

демографију и равноправност полова

Број:139-401-5130/2018-04-1

Датум: 06.06.2018. године

ПОКРАЈИНСКИ СЕКРЕТАР

Предраг Вулетић